

VLADA REPUBLIKE HRVATSKE

Zagreb, 4. studenoga 2022.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

|  |  |
| --- | --- |
| **Predlagatelj:** | Ministarstvo kulture i medija |

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

|  |  |
| --- | --- |
| **Predmet:** | Izvješće o radu (poslovanju) Hrvatske radiotelevizije za 2021. godinu |

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**Prijedlog**

**Klasa:**

**Urbroj:**

**Zagreb,**

**PREDSJEDNIKU HRVATSKOGA SABORA**

Predmet: Izvješće o radu (poslovanju) Hrvatske radiotelevizije za 2021. godinu

– *dostavlja se* *mišljenje Vlade*

Veza: Pismo Hrvatskoga sabora, KLASA: 021-03/22-09/69, URBROJ: 65-22-03, od 3. listopada 2022. godine

Na temelju članka 122. stavka 2. Poslovnika Hrvatskoga sabora (Narodne novine, br. 81/13, 113/16 i 69/17, 29/18, 53/20 i 119/20), Vlada Republike Hrvatske o Izvješću o radu (poslovanju) Hrvatske radiotelevizije za 2021. godine, daje sljedeće

**M I Š L J E N J E**

Vlada Republike Hrvatske predlaže Hrvatskome saboru da prihvati Izvješće o radu (poslovanju) Hrvatske radiotelevizije za 2021. godinu, koje je predsjedniku Hrvatskog sabora podnio Glavni ravnatelj Hrvatske radiotelevizije, aktom od 26. rujna 2022. godine i ističe kako slijedi.

Prema dostavljenom Izvješću, **ukupni prihodi** ostvareni su u iznosu od 1,292 mlrd. kuna što je 1,9% više od ostvarenja 2020. godine. Prihodi od mjesečne pristojbe su među najznačajnijim prihodima i ostvareni su u iznosu od 1,127 mlrd. kuna, a što je 2,2% manje od ostvarenja za 2020. godinu. **Ukupni rashodi** u iznosu od 1,264 mlrd. kuna veći su 7,2% od ostvarenja u prethodnoj godini i za 3,5% manji su od plana. **Dobit nakon oporezivanja** iznosi 11,2 milijuna kuna. Do kraja 2021. godine realizirano je 156,3 milijuna kuna ulaganja u dugotrajnu nematerijalnu imovinu (programske sadržaje i kapitalna djela).

HRT je od 1. siječnja 2021. obveznik primjene Zakona o financijskom poslovanju i računovodstvu neprofitnih organizacija („Narodne novine“, broj 121/14) te su prema Izvješću neovisnog revizora godišnji financijski izvještaji HRT-a za 2021. sastavljeni, u svim značajnim odrednicama, u skladu s navedenim Zakonom.

Za svoje predstavnike, koji će u vezi s iznesenim mišljenjem biti nazočni na sjednicama Hrvatskoga sabora i njegovih radnih tijela, Vlada je odredila dr. sc. Ninu Obuljen Koržinek, ministricu kulture i medija, dr. sc. Ivicu Poljička i Krešimira Partla državne tajnike u Ministarstvu kulture i medija.

PREDSJEDNIK

mr. sc. Andrej Plenković